Boardwalk Empire

Boardwalk Empire είναι ο τίτλος Αμερικανικής δραματικής ιστορικής πολιτικής αστυνομικής τηλεοπτικής σειράς του HBO, η οποία δημιουργήθηκε από τον Τέρενς Γουίντερ και έκανε πρεμιέρα στις 19 Σεπτεμβρίου του 2010. Η σειρά βασίζεται στο μη - μυθοπλαστικό βιβλίο  Boardwalk Empire: The Birth, High Times and Corruption in Atlantic City, τοποθετείται την εποχή των Roaring Twenties και της Ποτοαπαγόρευσης στο Ατλάντικ Σίτι του Νιού Τζέρσεϊ και ακολουθεί τον διεφθαρμένο πολιτικό και γκάνγκστερ Ίνοκ Μ. "Νάκυ" Τόμσον, βασισμένο
στο ιστορικό πρόσωπο Νάκυ Τζόνσον, από το 1920 έως το 1931. Στην σειρά πρωταγωνιστεί ο Στιβ Μπουσέμι. Η σειρά έχει αποσπάσει πολύ καλές κριτικές με ποσοστό 92% στην ιστοσελίδα Rotten Tomatoes. Μια ταινία μεγάλου μήκους βρισκόταν στα σκαριά, σύμφωνα με τον Μαρκ Γουόλμπεργκ, αλλά αυτά τα σχέδια τελικά δεν τέθηκαν σε εφαρμογή.

Υπόβαθρο της σειράς

Η σειρά τοποθετείται στο Ατλάντικ Σίτι και εστιάζει στον Ίνοκ Μ. "Νάκυ" Τόμσον, τον Ταμία της Κομητείας Ατλάντικ, που αναδεικνύεται και ελέγχει το Ατλάντικ Σίτι στο απόγειο της ιστορίας του, τις δεκαετίες του '20 και του '30, περίοδοι κατά τις οποίες η πόλη ήταν γνωστή για το παράνομο ποτό (οι Ηνωμένες Πολιτείες ήταν κάτω από Ποτοαπαγόρευση εκείνη την περίοδο), τον παράνομο τζόγο και την πορνεία. Μέσα από την θέση του ως αφεντικό της πολιτικής και του εγκλήματος στην πόλη, ο Νάκυ έρχεται σε επαφή με πολλά από τα μεγάλα πρόσωπα της εποχής, συμπεριλαμβανομένων πολιτικών, γκάνγκστερ, διάσημοτήτων, αλλά και κοινων ανθρώπων. Ο Τόμσον απεικονίζεται ως αδίστακτος και διπρόσωπος , ενώ δείχνει την καλή του πλευρά στους ψηφοφόρους και στους ανθρώπους κοντά του. 

Στον πρώτο κύκλο, ο διεφθαρμένος και ισχυρός πολιτικός μηχανισμός του Νάκυ Τόμσον αναγνωρίζει τις εγκληματικές ευκαιρίες, που ανοίγονται με την Ποτοαπαγόρευση και έτσι η οργάνωση εμπλέκεται στο λαθρεμπόριο αλκοόλ, συμμαχώντας με πολλούς γκάνγκστερ, πολιτικούς και λαθρέμπορους , όπως τον Άρνολντ Ρόθσταϊν, τον Τζόνι Τόριο, τον Μπιγκ Τζιμ Κολοσίμο και τον Φρανκ Χεγκ του Τζέρσεϊ Σίτι, αλλά και πολλούς ανερχόμενους μαφιόζους, όπως τον Αλ Καπόνε. Οι ιστορικές και πολιτιστικές αλλαγές του πρώτου χρόνου της εποχής της Ποτοαπαγόρευσης, καθώς και το ασταθές πολιτικό ανάγλυφο της μεταπολεμικής Αμερικής, διαδραματίζουν κύριο ρόλο στην αφήγηση.

Στον δεύτερο κύκλο, ο Νάκυ βρίσκεται σε άσχημη θέση, αφού οι συνεργάτες του, οι συγγενείς του και οι φίλοι του  στρέφονται εναντίον του σε μία  προσπάθεια να καταλάβουν τον έλεγχο της πόλης με την βία. Αυτό θα οδηγήσει σε μια εσωτερική διαμάχη στον πολιτικό μηχανισμό και θα αναγκάσει τον Νάκυ και τους λίγους πιστούς συνεργάτες του να δείξουν το σκοτεινό τους πρόσωπο.

Στον τρίτο κύκλο, ο Νάκυ και οι συνεργάτες του στο οργανωμένο έγκλημα αντιμετωπίζουν έναν αρρωστημένο, οξύθυμο και ψυχοπαθή μαφιόζο, ο οποίος θα εξελιχθεί σε απειλή για όλο το παράνομο εμπόριο ποτού στην χώρα. Απεικονίζονται τα πρώτα βήματα για την δημιουργία των Πέντε Οικογενειών. 

Στον τέταρτο κύκλο, ο Νάκυ έχει αποξενωθεί από την "μεγάλη ζωή" και την πολιτική, μπαίνοντας ανάμεσα σε μια διαμάχη μεταξύ δύο ισχυρών συνεργατών του.

Στον πέμπτο κύκλο, που τοποθετείται το 1931, ο Νάκυ, γνωρίζοντας πλέον την απειλή των νεότερων γκάνγκστερ, σχεδιάζει την ζωή του μετά την άρση της Ποτοαπαγόρευσης.

 Επισκόπηση σειράς 
Η σειρά έκανε πρεμιέρα στο HBO στις 19 Σεπτεμβρίου 2010 και ολοκληρώθηκε σε 56 επεισόδια και 5 σεζόν στις 26 Οκτωβρίου 2014.
+ΚύκλοςΕπεισόδιαΠρεμιέρα ΚύκλουΦινάλε Κύκλου11219 Σεπτεμβρίου 20105 Δεκεμβρίου 201021225 Σεπτεμβρίου 201111 Δεκεμβρίου 201131216 Σεπτεμβρίου 20122 Δεκεμβρίου 20124128 Σεπτεμβρίου 201324 Νοεμβρίου 2013587 Σεπτεμβρίου 201426 Οκτωβρίου 2014

Ηθοποιοί και Χαρακτήρες

Στιβ Μπουσέμι ως Ίνοκ Μ. "Νάκυ" Τόμσον: ο Ταμίας της Κομητείας Ατλάντικ και ο ισχυρότερος πολιτικός στο Ατλάντικ Σίτι. Είναι διεφθαρμένος, ελέγχει την πολιτική στην πόλη και στην Κομητεία και έχει διασυνδέσεις στο οργανωμένο έγκλημα.

Μάικλ Πιτ ως Τζέιμς Ντάρμοντι: ο φιλόδοξος προστατευόμενος του Νάκυ, που άφησε το Πανεπιστήμιο του Πρίνστον για να υπηρετήσει στον Α' παγκόσμιο Πόλεμο. Ο Νάκυ τον έχει σαν γιό του. Στην αρχή της σειράς, ο Ντάρμοντι δουλεύει για τον Νάκυ, αλλά αργότερα τον προδίδει και δολοφονείται από τον μέντορα του. Η δολοφονία του στοιχειώνει τον Νάκυ μέχρι το τέλος της σειράς.

Κέλι Μακντόναλντ ως Μάργκαρετ Τόμσον: μια μετανάστρια από την Ιρλανδία, που γίνεται η ερωμένη και αργότερα σύζυγος του Νάκυ.

Βίνσεντ Πιάζα ως Λάκι Λουτσιάνο: ένας φιλόδοξος και αδίστακτος Σικελός γκάνγκστερ στην δούλεψή του Άρνολντ Ρόθσταϊν, που στην πορεία γίνεται ένα από τα ισχυρότερα αφεντικά της Μαφίας.

Μάικλ Σάνον ως Νέλσον Βαν Άλντεν: ένας ομοσπονδιακος πράκτορας, που διερευνά την εγκληματική οργάνωση του Νάκυ.

Μάικλ Στούλμπαργκ ως Άρνολντ Ρόθσταϊν: ένας Εβραίος εκατομμυριούχος επιχειρήματιας και γκάνγκστερ, που είναι και από τους ισχυρότερους στην αρχή της σειράς.

Σέι Γουίγκαμ ως Ελαίας Τόμσον: Ο αδερφός του Νάκυ και ο σερίφης της Κομητείας Ατλάντικ. Αν και δημόσια παριστάνουν τους αγαπημένους, τα δύο αδέρφια έχουν μια περίπλοκη και ανθυγιεινή σχέση.

Στίβεν Γκράχαμ ως Αλ Καπόνε: ένας μικροκακοποιός στο Σικάγο, που δουλεύει για τον Τζόνι Τόριο, έναν από τους συνεργάτες του Νάκυ στο λαθρεμπόριο αλκοόλ. Η φιλία του με τον Τζέιμς Ντάρμοντι παίζει κύριο ρόλο στην πλοκή των δύο πρώτων κύκλων.

Γκρέτσεν Μολ ως Τζίλιαν Ντάρμοντι: μια χορεύτρια σε καμπαρέ του Ατλάντικ Σίτι και η μητέρα του Τζέιμς. Όταν ήταν παιδί, κακοποιήθηκε σεξουαλικά από τον Λουίς Κάεστνερ, τον πολιτικό μέντορα του Νάκυ εν γνώση του Νάκυ και αυτός νιώθει υποχρέωση στην οικογένεια Ντάρμοντι από τότε. Ο Νάκυ γίνεται προστάτης της Τζίλιαν και του Τζέιμς και αναλαμβάνει την εκπαίδευση του, παρότι αυτός συνέχεια τον απογοητεύει.

Μάικλ Κ. Γουίλιαμς ως Άλμπερτ Γουάιτ: ένας  Αφροαμερικανός πολιτικός και θρησκευτικός ηγέτης, που ηγείται της έγχρωμης κοινωνίας του Ατλάντικ Σίτι. Είναι πιστός στον Νάκυ και αυτός τον εκμεταλλεύεται για πολιτικό όφελος.

Πολ Σπαρκς ως Μίκι Ντόιλ: ένας Πολωνός λαθρέμπορος από την Φιλαδέλφεια, που διευθύνει ένα παράνομο  αποστακτήριο αλκοόλ στο Ατλάντικ Σίτι.

Μπόμπι Κανβάλι ως  Τζουζέπε "Τζιπ" Ροσέτι: ένας αρρωστημένος, ψυχοπαθής και επικίνδυνος μαφιόζος, Κάπο της Οικογένειας Μασερία. Ο Τζιπ παθαίνει εμμονή με τον Νάκυ και εξελίσσεται ως μεγάλη απειλή για το διεθνές λαθρεμπόριο ποτών.

Κριτικές

μικρογραφία|Διαφήμιση του δεύτερου κύκλου της σειράς

Η σειρά έχει λάβει εξαιρετικές κριτικές από τους κριτικούς, με πολλούς να επαινούν τους ολοκληρωμένους χαρακτήρες, την πλοκή, τα κουστούμια, τις τοποθεσίες, τις ερμηνείες, ιδιαίτερα αυτές του Μπουσέμι, του Πιτ και του Γκράχαμ, και την σωστή απεικόνιση μιας ολόκληρης εποχής.
Άλλοι πάλι επέκριναν την εξέλιξη του Νάκυ στη διάρκεια της σειράς και την αργή πλοκή.

Η σειρά έχει βαθμό έγκρισης 92% στο Rotten Tomatoes.

 Βραβεία και Υποψηφιότητες

Η σειρά έχει λάβει πολλά βραβεία και υποψηφιότητες, συμπεριλαμβανομένων βραβείων Έμμυ και  Χρυσών σφαίρων.

Ο πρώτος κύκλος έλαβε 18 υποψηφιότητες για Έμμυ, ανάμεσα τους και για Έμμυ Καλύτερης Δραματικής Σειράς και κέρδισε 8, ανάμεσα τους και Καλύτερης Σκηνοθεσίας για τον Μάρτιν Σκορσέζε, σκηνοθέτη του 1ου επεισοδίου. Στις Χρυσές σφαίρες, ο πρώτος κύκλος ήταν υποψήφιος για 3 βραβεία και κέρδισε δύο από αυτά,τα Καλύτερης Δραματικής Σειράς και Α' Ανδρικού ρόλου για τον Μπουσέμι. 

Ο δεύτερος κύκλος έλαβε 12 υποψηφιότητες για Έμμυ, ανάμεσα τους και Καλύτερης Δραματικής Σειράς και κέρδισε 4, ανάμεσα τους και Καλύτερης Σκηνοθεσίας για τον Τιμ Βαν Πάτεν. Στις Χρυσές σφαίρες έλαβε 3 υποψηφιότητες, αλλά δεν κέρδισε κανένα.

Ο τρίτος κύκλος έλαβε 10 υποψηφιότητες για Έμμυ και κέρδισε 5, ανάμεσα τους και Β' Ανδρικού ρόλου για τον Μπόμπι Κανβάλι. Στις Χρυσές σφαίρες έλαβε 1 υποψηφιότητα, αλλά δεν κέρδισε κανένα.

Ο τέταρτος κύκλος έλαβε 7 υποψηφιότητες για Έμμυ και κέρδισε μόνο ένα.

Ο πέμπτος κύκλος έλαβε 10 υποψηφιότητες για Έμμυ και κέρδισε δύο.

Παραπομπές

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές του HBO
Κατηγορία:Δραματικές σειρές
Κατηγορία:Αστυνομικές σειρές
Κατηγορία:Τηλεοπτικές σειρές σχετιζόμενες με το οργανωμένο έγκλημα
Κατηγορία:Βραβεία Έμμυ Ζώνης Υψηλής Τηλεθέασης (νικητές-σειρές)
Κατηγορία:Ταινίες γυρισμένες στο Ατλάντικ Σίτι, Νιου Τζέρσεϊ